Tacloban City - Nagmando yana ha Ombudsman nga tanagalon ha pwesto hi Lawaan Mayor Candia Gabornes kaupod an duha nga iba may paghisungpay han kaso nga graft nga malversation of public funds.
Ha ginpagawas nga kamanduan han buhatan ni Ombudsman Conchita Carpio Morales kaupod ha mga ginpapatangal an municipal accountant han mao nga bungto nga hi Pedro Gabornes ngan municipal treasurer Ruben Baet mahitungod heton grave misconduct.
Sumala pa han Ombudsman, ginmando gihapon ini an pagpasaka hin kaso ha Sandigan Bayan mahitungod nga subay ha ira imbestigasyon nagawas nga kwarta han gobyerno an gin gamit ni Mayor Gabornes ha pagpa-ayad han pribado nga sarakyan nga nagkakantidad hin maabot P41,801 hadton 2012.
Labot la han pagkatangal ha pwesto kaupod ha penalidad han tulo nga akusado an pagpagkansela han ira eligiblity, pagtangal han ira retirements benifits, ngan pagbawal nga kumapot ha bisan anu nga posisyon heton gobyerno.
war_Latn war_Latn war_Latn war_Latn